[pic] | KOMMISSIONEN FOR DE EUROPÆISKE FÆLLESSKABER |

Bruxelles, den 22.9.2009

KOM(2009) 496 endelig

Forslag til

RÅDETS FORORDNING

om ændring af Rådets forordning (EF) nr. 423/2007 om restriktive foranstaltninger over for Iran

BEGRUNDELSE

1. I overensstemmelse med FN's Sikkerhedsråds resolutioner 1737 (2006) og 1747 (2007) er der ved fælles holdning 2007/140/FUSP og Rådets forordning (EF) nr. 423/2007, som ændret, fastsat visse restriktive foranstaltninger over for Iran.

2. I overensstemmelse med fælles holdning 2007/140/FUSP begrænser forordning (EF) nr. 423/2007 navnlig levering, salg eller overførsel til Iran af visse artikler, materialer, udstyr, varer og teknologi - ud over, hvad der er fastsat af Sikkerhedsrådet eller Sanktionskomitéen - som kan bidrage til Irans aktiviteter i forbindelse med berigning, oparbejdning eller fremstilling af tungt vand, til udvikling af fremføringssystemer til kernevåben eller til aktiviteter på andre områder, som Den Internationale Atomenergiorganisation (IAEA) har udtrykt bekymring over eller betegnet som udestående spørgsmål. De pågældende artikler m.m. er angivet i bilag II til forordning (EF) nr. 423/2007.

3. I betragtning af Irans øgede berigningsaktiviteter er det nødvendigt at revidere listen over kontrollerede artikler m.m. i bilag II for at sikre dens fortsatte formålstjenlighed.

4. Forordning (EF) nr. 423/2007 forbyder også eksport af visse produkter og teknologi, der er anført i bilag IA. Der er behov for at korrigere visse oplysninger i bilag IA.

5. Det er også nødvendigt at ændre artikel 15, stk. 1, i forordning (EF) nr. 423/2007 for at bemyndige Kommissionen til at ændre bilag IA og bilag II på grundlag af oplysninger fra enten De Forenede Nationers Sikkerhedsråd, Sanktionskomitéen eller medlemsstaterne.

6. Formålet med dette forslag er at ændre bilag IA og at ajourføre bilag II til Rådets forordning (EF) nr. 423/2007 og at bemyndige Kommissionen til at ændre de nævnte bilag.

Forslag til

RÅDETS FORORDNING

om ændring af Rådets forordning (EF) nr. 423/2007 om restriktive foranstaltninger over for Iran

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 60 og 301,

under henvisning til Rådets fælles holdning 2007/140/FUSP af 27. februar 2007 om restriktive foranstaltninger over for Iran[1],

under henvisning til forslag fra Kommissionen, og

ud fra følgende betragtninger:

7. I overensstemmelse med fælles holdning 2007/140/FUSP begrænser forordning (EF) nr. 423/2007 om restriktive foranstaltninger over for Iran[2] navnlig levering, salg eller overførsel til Iran af visse artikler, materialer, udstyr, varer og teknologi - ud over, hvad der er fastsat af Sikkerhedsrådet eller Sanktionskomitéen - som kan bidrage til Irans aktiviteter i forbindelse med berigning, oparbejdning eller fremstilling af tungt vand, til udvikling af fremføringssystemer til kernevåben eller til aktiviteter på andre områder, som Den Internationale Atomenergiorganisation (IAEA) har udtrykt bekymring over eller betegnet som udestående spørgsmål.

8. Disse artikler m.m. er angivet i bilag II til forordning (EF) nr. 423/2007. Det er nødvendigt at revidere listen for at sikre dens fortsatte formålstjenlighed.

9. Forordning (EF) nr. 423/2007 forbyder også eksport af visse andre varer og anden teknologi, der er anført i bilag IA. Visse oplysninger i bilag IA bør ændres.

10. Af praktiske hensyn bør Kommissionen bemyndiges til at ajourføre listerne over varer og teknologi, der er omfattet af forbud og kontrol, og til at ændre dem på grundlag af oplysninger fra enten De Forenede Nationers Sikkerhedsråd, Sanktionskomitéen eller medlemsstaterne.

11. Forordning (EF) nr. 423/2007 bør derfor ændres -

UDSTEDT FØLGENDE FORORDNING:

Artikel 1

I forordning (EF) nr. 423/2007 foretages følgende ændringer:

(1) Artikel 3, stk. 1a, affattes således:

"1.a For al eksport, som der kræves tilladelse til i henhold til denne forordning, udstedes en sådan tilladelse af de kompetente myndigheder i den medlemsstat, hvor eksportøren har hjemsted, efter bestemmelserne i artikel 11 i forordning (EF) nr. 428/2009. Tilladelsen er gyldig i hele Fællesskabet."

(2) Artikel 15, stk. 1, affattes således:

"1. Kommissionen:

(a) ændrer bilag I på grundlag af afgørelser, der træffes af enten FN's Sikkerhedsråd eller af Sanktionskomitéen

(b) ændrer bilag IA og bilag II på grundlag af oplysninger fra medlemsstaterne

(c) ændrer bilag III på grundlag af oplysninger fra medlemsstaterne

(d) ændrer bilag IV på grundlag af afgørelser, der træffes af enten FN's Sikkerhedsråd eller af Sanktionskomitéen

(e) ændrer bilag VI på grundlag af afgørelser, der træffes vedrørende bilag III og IV til fælles holdning 2008/652/FUSP."

(3) Bilag IA ændres som angivet i bilag I til denne forordning.

(4) Bilag II erstattes af teksten i bilag II til nærværende forordning.

Artikel 2

Denne forordning træder i kraft dagen efter offentliggørelsen i De Europæiske Fællesskabers Tidende .

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den […]

På Rådets vegne

Formand […]

BILAG I

I bilag IA til forordning (EF) nr. 423/2007 foretages følgende ændringer:

1) Beskrivelsen under nr. IA.A1.009 affattes således:

"Fiber- eller trådmaterialer" eller prepregs som følger:

a. "Fiber- eller trådmaterialer" af carbon eller aramid med en af følgende egenskaber:

1. Et "specifikt modul" på mere end 10 × 106 m; eller

2. En "specifik trækstyrke" på mere end 17 × 104m

b. "Fiber- eller trådmaterialer" af glas med en af følgende egenskaber:

1. Et "specifikt modul" på mere end 3,18 × 106 m; eller

2. En "specifik trækstyrke" på mere end 76,2 × 103 m

c. Kontinuerlige "garner", "forgarner", "blår" eller "tape", imprægneret med termohærdende harpiks, med bredde på højst 15 mm (prepregs), fremstillet af "fiber- eller trådmaterialer" af carbon eller glas, som er specificeret i IA.A1.010.a eller b.

Note: Dette nr. omfatter ikke fiber- eller trådmateriale defineret under nr. 1C010.a, 1C010.b, 1C210.a og 1C210.b"

2) Beskrivelsen under nr. IA.A1.010 affattes således:

"Harpiksimprægnerede eller begimprægnerede fibre (prepegs), metal- eller carboncoatede fibre (preforms) eller "carbonfiberpreforms" som følger:

a. Fremstillet af de "fiber- eller trådmaterialer", der er anført under IA.A1.009 ovenfor

b. Carbon-"fiber- eller trådmaterialer", der er imprægneret med epoxyharpiksmatrix (prepregs), der er specificeret i 1C010.a, 1C010.b eller 1C010.c til reparation af flystrukturer eller laminater, i hvilke de enkelte prepregduges størrelse ikke overstiger 50 cm × 90 cm

c. Prepregsimprægneret som specificeret i 1C010.a, 1C010.b eller 1C010.c med phenol- eller epoxyharpikser med en glasomdannelsestemperatur (Tg) lavere end 433 K (160 °C) og en genoprettelsestemperatur lavere end glasomdannelsestemperaturen.

Note: Dette nr. omfatter ikke fiber- eller trådmateriale defineret under nr. 1C010.e"

BILAG II

"BILAG II

Produkter og teknologi, der er omhandlet i artikel 3

Indledende noter

1. Medmindre andet er angivet, henviser referencenumrene i nedenstående kolonne med overskriften "Beskrivelse" til de beskrivelser af produkter og teknologi med dobbelt anvendelse, som findes i bilag I til forordning (EF) nr. 428/2009.

2. Et referencenummer i nedenstående kolonne med overskriften "Nr. i bilag I til forordning (EF) nr. 428/2009" betyder, at egenskaberne ved det produkt, der er beskrevet i kolonnen "Beskrivelse", afviger fra de fastsatte parametre i beskrivelsen af det produkt eller den teknologi med dobbelt anvendelse, som der henvises til.

3. Udtryk i 'enkelte anførselstegn' defineres i en teknisk note under det pågældende punkt.

4. Udtryk i "dobbelte anførselstegn" defineres i bilag I til forordning (EF) nr. 428/2009.

Generelle noter

1. Kontrolforanstaltningerne i dette bilag gælder også ved eksport af et ikke-kontrolleret produkt (herunder samlede anlæg), der indeholder en eller flere kontrollerede komponenter, hvis den kontrollerede komponent/de kontrollerede komponenter er hovedbestanddelen af produktet og let kan fjernes eller bruges til andre formål.

N.B.: Ved vurderingen af, om den kontrollerede komponent/de kontrollerede komponenter skal betragtes som hovedbestanddel, er det nødvendigt at afveje faktorer såsom kvantitet, værdi og teknologisk knowhow samt andre særlige omstændigheder, der kan betyde, at den kontrollerede komponent/de kontrollerede komponenter må betragtes som hovedbestanddel af produktet.

2. Et produkt, der er specificeret i dette bilag, omfatter dette produkt enten som nyt eller i brugt tilstand.

Generel teknologinote (GTN)

(Sammenholdt med afsnit II.B)

1. Det salg, den levering, overførsel eller eksport af "teknologi", der "kræves" til "udvikling", "produktion" eller "brug" af produkter, hvis salg, levering, overførsel eller eksport kontrolleres i medfør af del A (Produkter) nedenfor, kontrolleres i overensstemmelse med bestemmelserne i afsnit II.B.

2. "Teknologi", der "kræves" til "udvikling", "produktion" eller "brug" af et produkt, der er pålagt eksportkontrol, forbliver under eksportkontrol, også når den kan anvendes på et produkt, der ikke er pålagt eksportkontrol.

3. Kontrollen anvendes ikke på den "teknologi", der som minimum kræves til installation, drift, vedligeholdelse (eftersyn) og reparation af de produkter, der ikke er pålagt eksportkontrol, eller hvortil der tidligere er udstedt eksporttilladelse i overensstemmelse med forordning (EF) nr. 423/2007.

4. Kontrollen anvendes ikke på "teknologi" til "fri offentlig anvendelse" eller til "videnskabelig grundforskning" eller på de oplysninger, der som minimum kræves til patentansøgninger.

II.A. PRODUKTER

A0. Nukleare materialer og faciliteter samt nukleart udstyr

Nr. | Beskrivelse | Nr. i bilag I til forordning (EF) nr. 428/2009 |

II.A0.002 | Faraday-isolatorer i bølgelængdespektret 500 nm – 650 nm | – |

II.A0.003 | Optiske gitre i bølgelængdespektret 500 nm – 650 nm | – |

II.A0.004 | Optiske fibre i bølgelængdespektret 500 nm - 650 nm belagt med antireflekslag i bølgelængdespektret 500 nm - 650 nm og med en kernediameter over 0,4 mm, men ikke over 2 mm | – |

II.A0.008 | Laserspejle, ud over dem, der er anført i 6A005.e, bestående af susbstrater med en varmeudvidelseskoefficient på 10-6K-1 eller derunder ved 20º C (f. eks. kvartsglas eller safir) Note: Dette nr. omfatter ikke optiske systemer, der er specielt udformet til anvendelse inden for astronomi, medmindre spejlene indeholder kvartsglas. | 0B001.g.5, 6A005.e |

II.A0.009 | Laserlinser, ud over dem, der er anført i 6A005.e.2, bestående af substrater med en varmeudvidelseskoefficient på 10-6K-1 eller derunder ved 20º C (f. eks. kvartsglas) | 0B001.g, 6A005.e.2 |

II.A0.010 | Rør, rørsystemer, flanger, fittings fremstillet af eller beklædt med nikkel eller nikkellegering med et nikkelindhold på over 40 vægtprocent, som ikke er anført under 2B350.h.1 | 2B350 |

II.A0.011 | Følgende andre vakuumpumper end de under 0B002.f.2. eller 2B231 anførte: Turbomolekularpumper med en flowrate lig med eller over 400 l/s Grovvakuumpumper af rootstypen med en volumetrisk pumpeflowrate på over 2003/t Bælgtætnede tørre scroll-kompressorer og bælgtætnede tørre scroll-vakuumpumper | 0B002.f.2, 2B231 |

II.A0.014 | Detonationskamre med en eksplosionsabsorptionskapacitet på over 2,5 kg TNT-ækvivalent |

A1. Materialer, kemiske stoffer, "mikroorganismer" og toksiner"

Nr. | Beskrivelse | Nr. i bilag I til forordning (EF) nr. 428/2009 |

II.A1.003 | Ringformede forseglinger og pakninger med en indre diameter på 400 mm eller derunder fremstillet af et af følgende materialer: a. Copolymerer af vinylidenfluorid med mindst 75 % betakrystallinsk struktur uden strækning b. Fluorerede polyimider indeholdende mindst 10 vægtprocent bunden fluor c. Fluorerede phosphazenelastomerer indeholdende mindst 30 vægtprocent bunden fluor d. Polychlortrifluorethylen (PCTFE, f.eks. Kel-F ®), e. Fluoroelastomerer (f. eks. Viton ®, Tecnoflon ®) f. Polytetrafluoroethylen (PTFE) |

II.A1.004 | Personudstyr til detektering af stråling af nuklear oprindelse, herunder persondosimetre Note: Dette nr. omfatter ikke nukleare detektionssystemer defineret under 1A004.c | 1A004.c |

II.A1.006 | Andre katalysatorer end dem, der forbydes ved I.IA.003, som indeholder platin, palladium eller rhodium, som kan anvendes til at fremme hydrogenisotopbygningsreaktionen mellem hydrogen og vand til udvinding af tritium fra tungt vand eller til produktion af tungt vand | 1B231, 1A225 |

II.A1.007 | Aluminium og dets legeringer, ud over de under 1C002.b.4 eller 1C202.a anførte, i uforarbejdet eller halvforarbejdet form med én af følgende egenskaber: a. Kan belastes med en maksimal trækstyrke på 460 MPa eller derover ved 293 K (20 °C), eller b. Kan belastes med en trækstyrke på 415 MPa eller derover ved 298 K (25 °C) | 1C002.b.4, 1C202.a |

II.A1.014 | Grundstofpulver af kobalt, neodym eller samarium eller legeringer eller blandinger deraf indeholdende mindst 20 vægtprocent kobalt, neodym eller samarium, med en partikelstørrelse på under 200 µm |

II.A1.015 | Rent tributhylphosphat (TBH) [CAS nr.126-73-8] eller enhver blanding med et TBH-indhold på over 5 vægtprocent |

II.A1.016 | Martensitisk ældnende stål, bortset fra dem, der forbydes ved I.IA.030, I.IA.035 eller IA.AI.012 Teknisk note: Martensitisk ældnende stål er jernlegeringer, der generelt karakteriseres ved et højt nikkelindhold, meget lavt kulstofindhold og brug af substitutionselementer eller udskillelser til at styrke og ældningshærde legeringen |

II.A1.017 | Metaller, metalpulvere og -materialer: a. Wolfram og wolframlegeringer bortset fra dem, der forbydes ved I.IA.031 i form af ensartede, sfæriske eller forstøvede partikler med en diameter på 500μm eller derunder, med et wolframindhold på mindst 97 vægtprocent b. Molybden og molybdenlegeringer bortset fra dem, der forbydes ved I.IA.031 i form af ensartede, sfæriske eller forstøvede partikler med en diameter på 500μm eller derunder, med et wolframindhold på mindst 97 vægtprocent c. Wolframmaterialer i fast form bortset fra dem, der forbydes ved I.IA.037 eller IA.AI.013, med følgende materialesammensætninger: 1. Wolfram og legeringer med et indhold af wolfram på mindst 97 vægtprocent 2. Kobberinfiltreret wolfram med et indhold af wolfram på mindst 80 vægtprocent, eller 3. Sølvinfiltreret wolfram med et indhold af wolfram på mindst 80 vægtprocent |

II.A1.018 | Bløde magnetiske legeringer med følgende kemiske sammensætning: a) Jernindhold på mellem 30 % og 60 %, og et b) Kobaltindhold på mellem 40 % og 60 %. |

II.A1.019 | "Fiber- eller trådmateriale" eller prepregs, som ikke forbydes i henhold til bilag I eller bilag IA (under IA.AI.009, IA.AI.010) i nærværende forordning eller ikke er specificeret i bilag I til forordning (EF) nr. 428/2009 som følger: a) "Fiber- eller trådmaterialer" af carbon Note: II.A1.019a. omfatter ikke vævede materialer b) Kontinuerlige "garner", "forgarner", "blår" eller "tape" imprægneret med termohærdende harpiks, fremstillet af "fiber- eller trådmaterialer" af carbon c) Kontinuerlige "garner", "forgarner", "blår" eller "tape" af polyacrylonitril (PAN) |

A2 Materialebehandling

Nr. | Beskrivelse | Nr. i bilag I til forordning (EF) nr. 428/2009 |

II.A2.002 | Værktøjsmaskiner til slibning med positioneringsnøjagtigheder, med "alle disponible kompenseringer", som er lig med eller mindre (bedre) end 15 μm i henhold til ISO 230/2 (1988) (1) eller tilsvarende nationale standarder langs enhver lineær akse Note: Dette nr. omfatter ikke værktøjsmaskiner til slibning defineret under 2B201.b og 2B001.c | 2B201.b, 2B001.c |

II.A2.002a | Komponenter og numeriske styringsenheder, specielt udviklet til værktøjsmaskiner som anført under 2B001, 2B201 eller II.A2.002 ovenfor |

II.A2.003 | Følgende afbalanceringsmaskiner samt tilhørende udstyr: a. Afbalanceringsmaskiner, der er konstrueret eller modificeret med henblik på tandlægeudstyr eller andet medicinsk udstyr, og som har samtlige følgende egenskaber: 1. Er ikke i stand til at afbalancere rotorer/samlinger, der har en masse på over 3 kg 2. Er i stand til at afbalancere rotorer/samlinger ved hastigheder, der overstiger 12 500 omdrejninger pr. minut 3. Er i stand til at korrigere en ubalance i to planer eller mere, og 4. Er i stand til at afbalancere en residuel specifik ubalance på 0,2 g mm pr. kg rotormasse b. Aflæsningsenheder konstrueret eller ændret til anvendelse i forbindelse med maskiner, der er specificeret i litra a) ovenfor Teknisk note: Aflæsningsenheder kaldes undertiden afbalanceringsinstrumentering | 2B119 |

II.A2.005 | Varmebehandlingsovne med kontrolleret atmosfære som følger: Ovne, der er i stand til at fungere ved temperaturer på over 400 ºC | 2B226, 2B227 |

II.A2.006 | Oxidationsovne, der er i stand til at fungere ved temperaturer på over 400 ºC Note: Dette nr. omfatter ikke tunnelovne med rulle- eller vogntransport, tunnelovne med transportbånd, ovne af skubbetypen eller pendulovne, som er specielt udformet til fremstilling af glas, husholdningskeramik eller teknisk keramik | 2B226, 2B227 |

II.A2.007 | "Tryktransducere" bortset fra dem, der er anført i 2B230, som er i stand til at måle absolutte tryk på ethvert punkt mellem 0 og 200 kPa, og som har begge følgende egenskaber: a. Trykfølerelementer, der er fremstillet af eller beskyttet af "UF6-korrosionsbestandigt materiale", og b. Med én af følgende egenskaber: 1. Et fuldt udslag på mindre end 200 kPa og en "nøjagtighed" bedre end ± 1 % af fuldt udslag eller 2. Et fuldt udslag på mindst 200 kPA og en "nøjagtighed" bedre end 2 kPa Teknisk note: I 2B230 omfatter "nøjagtighed" ikke-linearitet, hysterese og repeterbarhed ved omgivelsestemperatur | 2B230 |

II.A2.008 | Væskeblandingsudstyr (blande-/afsætningsbeholdere, pulserende kolonner og centrifugalkontaktorer) og væskefordelere, dampfordelere eller væskesamlere til brug i sådant udstyr, hvor alle overflader, der kommer i direkte berøring med væskerne, er fremstillet af et af følgende materialer: 1. Legeringer med mere end 25 vægtprocent nikkel og 20 vægtprocent chrom 2. Fluorpolymerer 3. Glas (herunder glas- eller emaljebelagt eller glasforet) 4. Grafit eller "carbongrafit" 5. Nikkel eller legeringer med mere end 40 vægtprocent nikkel 6. Tantal eller tantallegeringer 7. Titan eller titanlegeringer 8. Zirkonium eller zirkoniumlegeringer, eller 9. Rustfrit stål Teknisk note: "Carbongrafit" er en sammensætning bestående af amorf carbon og grafit med et grafitindhold på mindst otte vægtprocent | 2B350.e |

II.A2.009 | Følgende industrielle udstyr og komponenter, ud over, hvad der er specificeret i 2B350.d: Varmevekslere og kondensatorer med et varmeoverføringsareal på mere end 0,05 m2 og mindre end 30 m2 samt rør, plader, spiraler eller blokke (kerner) til brug i sådanne varmevekslere eller kondensatorer, hvor alle overflader, der kommer i direkte berøring med væskerne, er fremstillet af et af følgende materialer: 1. Legeringer med mere end 25 vægtprocent nikkel og 20 vægtprocent chrom 2. Fluorpolymerer 3. Glas (herunder glas- eller emaljebelagt eller glasforet) 4. Grafit eller "carbongrafit" 5. Nikkel eller legeringer med mere end 40 vægtprocent nikkel 6. Tantal eller tantallegeringer 7. Titan eller titanlegeringer 8. Zirkonium eller zirkoniumlegeringer 9. Siliciumcarbid 10. Titancarbid, eller 11. Rustfrit stål Note: Dette nr. omfatter ikke kølere til køretøjer Teknisk note: De materialer, der anvendes til pakninger og tætninger og anden forsegling, er ikke bestemmende for varmevekslerens kontrolstatus | 2B350.d |

II.A2.010 | Flerdobbelttætte og pakningsløse pumper ud over dem, der er specificeret i 2B350.i, som er egnet til ætsende væsker, og som har en fabrikantspecificeret maksimal gennemstrømningshastighed på over 0,6 m3/time, vakuumpumper med en fabrikantspecificeret maksimal gennemstrømningshastighed på over 5 m3/time [målt ved standardtemperatur (273 K (0 °C.)) og -tryk (101,3 kPa)] samt indkapslinger (pumpehuse), præfabrikerede indkapslingsforinger, skovlhjul, rotorer eller jetpumpedyser til brug i sådanne pumper, hvor alle overflader, der kommer i direkte berøring med de behandlede kemikalier, er fremstillet af: Legeringer med mere end 25 vægtprocent nikkel og 20 vægtprocent chrom Keramik Ferrosilicium Fluorpolymerer Glas (herunder glas- eller emaljebelagt eller glasforet) Grafit eller "carbongrafit" Nikkel eller legeringer med mere end 40 vægtprocent nikkel Tantal eller tantallegeringer Titan eller titanlegeringer Zirkonium eller zirkoniumlegeringer Niobium (columbium) eller niobiumlegeringer Rustfrit stål, eller Aluminiumlegeringer Teknisk note: De materialer, der anvendes til pakninger og tætninger og anden forsegling, er ikke bestemmende for varmevekslerens kontrolstatus |

II.A2.013 | Maskiner til rotationsformning og flydeformning, ud over dem, der er omfattet af 2B009 eller forbydes ved I.2A.009 eller I.2A.020 med et valsetryk på mere end 60 kN og tilhørende særligt udformede komponenter Teknisk note: Hvad angår II.A2.013, betragtes maskiner, der kombinerer rotationsformnings- og flydeformningsfunktionerne, som flydeformningsmaskiner |

A3. Elektronik

II.A3.003 | Frekvensomformere eller generatorer ud over dem, der forbydes ved I.0A.002.b.13 eller I.3A.004, med samtlige følgende egenskaber og tilhørende særligt udformede komponenter og software: a. Multifaseudgangseffekt i stand til at præstere mindst 40 W b. I stand til at operere i frekvensområdet mellem 600 og 2 000 Hz, og c. Frekvensstyring bedre end (under) 0,1 %. Teknisk note: Frekvensomformere i II.A3.003 betegnes også som konvertere eller invertere |

II.A3.004 | Spektometre og diffraktometre, der er udformet til vejledende prøvning eller kvantitativ analyse af grundstofsammensætningen for metaller og legeringer uden kemisk nedbrydning af materialet |

A6. Følere og lasere

Nr. | Beskrivelse | Nr. i bilag I til forordning (EF) nr. 428/2009 |

II.A6.002 | Følgende optiske udstyr og komponenter, ud over hvad der er specificeret i 6A002, 6A004.b: Infrarødt optisk udstyr med en bølgelængde på mellem 9 000 nm og 17 000 nm og komponenter hertil, herunder komponenter af cadmiumtellurid (CdTe) | 6A002, 6A004.b |

II.A6.005 | Halvleder-"lasere" og komponenter hertil, herunder: a. Individuelle halvleder-"lasere" med en udgangseffekt på over 200 mW pr. stk., i et antal på over 100 stk. b. Stakkede grupper af halvleder-"lasere" med en udgangseffekt på over 20 W Noter: 1. Halvleder-"lasere" kaldes normalt "laser"-dioder 2. Dette nr. omfatter ikke "lasere" defineret under 0B001.g.5, 0B001.h.6 og 6A005.b 3. Omfatter ikke "laser"-dioder med en bølgelængde i området 1 200 nm -2 000 nm | 6A005.b |

II.A6.007 | "Afstemmelige" halvleder-"lasere", og specielt konstruerede komponenter hertil, herunder: a. Titan safir-lasere b. Alexandrit-lasere Note: Dette nr. omfatter ikke titan safir-lasere og alexandrit-lasere defineret i 0B001.g.5, 0B001.h.6 og 6A005.c.1 | 6A005.c.1 |

II.A6.009 | Komponenter til optoakustik, herunder: a. Billedrør og halvlederudstyr til billeddannelse med en repetitionsfrekvens lig med eller over 1kHz b. Repetitionsfrekvensudstyr c. Pockels-celler | 6A203.b.4.c |

A7. Styring af fly og skibe

Nr. | Beskrivelse | Nr. i bilag I til forordning (EF) nr. 428/2009 |

II.A7.001 | Inertinavigationssystemer og specielt konstruerede komponenter hertil, herunder: I. I Inertinavigationssystemer, som er godkendt af de nationale myndigheder i en stat, der deltager i Wassenaar-arrangementet, til brug i "civile fly", og specielt konstruerede komponenter hertil: a. Inertinavigationssystemer (INS) (kardanophængt eller fast monteret) og inertiudstyr, konstrueret til "fly", køretøjer, skibe (overfladeskibe eller undervandsfartøjer) eller "rumfartøjer", til flyvestilling, føring eller styring med en eller flere af følgende egenskaber samt specielt konstruerede komponenter hertil: 1. Navigationsfejl (fri inerti) efter normal indstilling på 0,8 sømil i timen (nm/hr) "Circular Error Probable" (CEP) eller mindre (bedre) eller 2. Specificeret til drift ved lineære accelerationsniveauer over 10 g | 7A003, 7A103 |

b. Hybridinertinavigationssystemer med indbygget(de) globalt(e) satellitnavigationssystem(er) (GNSS) eller med "databaseret(de) referencenavigationssystem(er)" ("DBRN") til flyvestilling, føring eller styring, efter normal indstilling, med en INS-navigationspositionsnøjagtighed, efter tab af GNSS eller "DBRN" i en periode på indtil fire minutter, på mindre (bedre) end 10 meter "Circular Error Probable" (CEP) c. Inertiudstyr til angivelse af azimut, kurs eller nord med en eller flere af følgende egenskaber samt specielt konstruerede komponenter hertil: 1. Konstrueret til at kunne angive azimut, kurs eller nord med en præcision på 6 bueminutter rms eller mindre (dvs. bedre) ved 45 graders bredde eller 2. Konstrueret til en stødpåvirkning uden for drift på mindst 900 g i mindst 1 millisekund |

Note: Parametrene i I.a. og I.b finder anvendelse under følgende forhold: 1. Vilkårligt vibrationsinput på i alt 7,7 g rms den første halve time og en samlet afprøvningstid på halvanden time for hver af de tre perpendikulære akser, idet følgende betingelser skal være opfyldt for den vilkårlige vibration: a. Den skal have en kraftspektertæthed (power spectral density/PSD) med en konstant værdi på 0,04 g2/Hz over frekvensintervallet 15-1 000 Hz og b. PSD skal dæmpes frekvensafhængigt fra 0,04 g2/Hz til 0,01 g2/Hz over frekvensintervallet 1 000-2 000 Hz 2. Rulnings- og giringsudsving på mindst +2,62 radian/sek (150 grader/sek.) eller 3. De til punkt 1 og 2 svarende bestemmelser i nationale standarder |

Tekniske noter: 1. I.b.henviser til systemer, hvor INS og andre uafhængige navigationshjælpemidler er integreret i én enhed (indbygget) for at opnå bedre ydeevne 2. "Circular Error Probable" (CEP) — Ved cirkulær normal distribution, radius af en cirkel, som indeholder 50 % af de enkelte målinger, der er foretaget, eller radius af en cirkel, inden for hvilken der er 50 % sandsynlighed for, at de befinder sig II. Teodolitsystemer med inertiudstyr, der er specielt konstrueret til civil opmåling og konstrueret til at kunne angive azimut, kurs eller nord med en præcision på 6 bueminutter rms eller mindre (dvs. bedre) ved 45 graders bredde, og specielt konstruerede komponenter hertil III. Inerti- eller andet udstyr, der anvender accelerometre, som er specificeret i 7A001 eller 7A101, såfremt de pågældende accelerometre er specielt konstrueret og udviklet som MWD-følere (Measurement While Drilling) til brug ved servicering i borehuller |

A9. Rumfart og fremdrift

II.A9.001 | Eksplosive låsestykker |

II.B. TEKNOLOGI

Nr. | Beskrivelse | Nr. i bilag I til forordning (EF) nr. 428/2009 |

II.B.001 | Teknologi til udvikling, fremstilling og brug af produkter under del II A. Teknisk note: Forordning (EF) nr. 423/2007, artikel 1, litra d): udtrykket "teknologi" omfatter software | " |

“

[1] EUT L 61 af 28.2.2007, s. 49.

[2] EUT L 103 af 20.4.2007, s. 1.